בס"ד

**מערך שיעור - שיעור 1**

**כיתה:** ד'

**מורה מאמנת:** קיילא וילהלם.

**רציונל:** דמותה של הרבנית חנה.

בשיעור זה נתאר בקצרה את חייה של הרבנית חנה, מילדותה והתקופה ברוסיה ועד להגעתה לארה"ב. התיאור ילווה בסיפורים הממחישים את אופייה, גדולתה ומסירותה. המטרה בשיעור זה היא ליצור קווים לדמותה של הרבנית.

**רעיונות ותכנים:**

|  |  |  |
| --- | --- | --- |
| תאריכים | סיפורים | נקודות להדגשה |
| **כ"ח טבת תר"מ:** הולדתה להוריה ר' מאיר שלמה והרבנית רחל ינובסקי. | הרבנית נולדה בעיר ניקולייב. באותם הימים הייתה העיירה ניקולייב משכן לקהילה תוססת של חסידי חב"ד, ושנים לאחר-מכן סיפרו החסידים כי כאשר היה מתקבל מאמר חסידות מליובאוויטש, הייתה חנה הצעירה מעתיקה אותו בכתב יד נאה לתועלת החסידים כולם. | מגיל צעיר הרבנית היתה מעורבת בין החסידים. |
| **י"ג סיוון תר"ס:** חתונתה עם ר' לוי יצחק. | בגיל עשרים נישאה חנה לרב לוי יצחק שניאורסאהן, רבי לוי יצחק התפרסם בגיל צעיר כעילוי וכבעל ידיעה בתורת הקבלה, והיה זה האדמו"ר החמישי מליובאוויטש, רבי שלום דובער שניאורסאהן, שיזם את השידוך. | רב לוי יצחק שניאורסאהן הוא נכד לאדמו"ר השלישי מליובאוויטש רבי מנחם מענדל ה"צמח צדק".אדמו"ר הרש"ב יזם את השידוך. |
| **תרס"ז:** ר' לוי'ק מתמנה לרב ביקטרינוסלב. | כל אותה העת עמדה לצידו הרבנית חנה כשהיא מעורבת ופעילה בחיים הקהילתיים. בזמן מלחמת העולם הראשונה, הקימה הרבנית חנה ארגון שדאג לספק מקום לינה ומזון לפליטים. | הרבנית היא בעלת חסד. |
| **תרצ"ט - תש"ה:**הגלות של ר' לויק. | הרבנית חנה הצטרפה אל רבי לוי"צ כדי לדאוג לכל צרכיו. הרבנית ידעה על רצונו של בעלה לכתוב חידושי תורה, ולכן היא הפיקה דיו מעשבים כדי לאפשר לבעלה להעלות את חידושי התורה שלו על הכתב. לאחר הסתלקותו של בעלה, לקחה הרבנית את הכתבים ויצאה עימם מרוסיה. הרבנית הסתכנה כדי להוציא את הכתבים, ובאם היו מחפשים ומוציאים את הכתבים אצלה, יכלו להושיבה בבית האסורים. ולמרות הסכנה, שמרה הרבנית על הכתבים והוציאה אותם מרוסיה. | הסיפור סופר בהתוועדות ו' תשרי תשמ"ב: הרבי מוסיף את ההוראה מהסיפור:"כאשר יהודי מחליט באמת להתנהג על פי הוראות התורה, מבלי להתפעל משום קשיים, מניעות ועיכובים - בוודאי יצליח בזה. יתכן שזה ייקח זמן, אבל סוף סוף יצליח" |

|  |  |  |
| --- | --- | --- |
| **מטרות:** | **פעילות** | **זמן** |
| 1. התלמידה תכתוב את הידוע לה על הרבנית חנה.
 | כל תלמידה תכתוב על הלוח את הידוע לה על הרבנית חנה. | **7** |
| 1. התלמידה תאזין לארבעה סיפורים על הרבנית חנה ותענה על שאלות.
 | במהלך השיעור, יסופרו 4 סיפורים על הרבנית חנה, ועליהם יהיו שאלות בחוברת העבודה. |  |
| 1. התלמידה תבחר תשובה ותנמק את החלטתה.
 | קריאת הסיפור הראשון, ובחירה של תכונה הנלמדת מהסיפור על הרבנית חנה. | **10** |
| 1. התלמידה תשלים את אילן היוחסין של ר' לויק.
 | הסיפור השני, סיפור חתונתה של הרבנית חנה, והשלמת אילן יוחסין של ר' לויק. | **8** |
| 1. התלמידה תכתוב דיאלוג על סמך סיפור על הרבנית חנה.
 | הצגת הסיפור השלישי, המתאר את הרבנית כבעלת חסד, וכתיבת קומיקס בעקבות הסיפור. | **10** |
| 1. התלמידה תזדהה עם הרבנית חנה ותפיק לקחים לחיי היומיום.
 | הסיפור הרביעי, ובחירה של תכונה הנלמדת מהסיפור על הרבנית חנה. מסיפור זה נלמד את ההוראה לחיי היומיום. | **10** |
| 1. התלמידה תתאים ותדביק אירועים מרכזיים על ציר הזמן.
 | משימה לשיעורי בית - מילוי ציר זמן |  |

**מיומנויות:**

* בחירת תשובה
* הנמקה
* השלמת אילן יוחסין
* כתיבה יצירתית
* דמיון והשלמת פערים
* התאמה
* הדבקה

**מושגים:**

* אילן יוחסין
* עיירה חסידית
* עזרה לפליטים
* כתבי חסידות
* ליקוטי לוי"צ
* גלות